CELEX: C2006/212/16
Language: el
Date: 2006-09-02 00:00:00
Title: Υπόθεση C-241/06: Αίτηση για την έκδοση προδικαστικής αποφάσεως την οποία υπέβαλε το Hanseatisches Oberlandesgericht στις 30 Μαΐου 2006 — Lämmerzahl GmbH κατά Freie Hansestadt Bremen

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/10
            
         Αίτηση για την έκδοση προδικαστικής αποφάσεως την οποία υπέβαλε το Hanseatisches Oberlandesgericht στις 30 Μαΐου 2006 — Lämmerzahl GmbH κατά Freie Hansestadt Bremen
   (Υπόθεση C-241/06)
   (2006/C 212/16)
   Γλώσσα διαδικασίας: η γερμανική
   Αιτούν δικαστήριο
   Hanseatisches Oberlandesgericht
   Διάδικοι στη διαδικασία της κύριας δίκης
   
      Προσφεύγουσα: Lämmerzahl GmbH
   
      Καθού: Freie Hansestadt Bremen
   Προδικαστικά ερωτήματα
   
               1)
            
            
               Συμβιβάζεται με την οδηγία 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, όπως τροποποιήθηκε με την οδηγία 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (1), ειδικότερα με το άρθρο 1, παράγραφοι 1 και 3, η περίπτωση κατά την οποία εμποδίζεται το εν γένει δικαίωμα μετέχοντος σε διαγωνισμό για την ανάθεση δημοσίας συμβάσεως, να ασκήσει προσφυγή κατά της περί συνάψεως δημοσίας συμβάσεως αποφάσεως της αναθέτουσας αρχής, διότι ο προσφέρων υπαιτίως δεν επικαλέστηκε, εντός της προβλεπομένης από το εθνικό δίκαιο προθεσμίας διαμαρτυρίας, παράβαση της αναθέσεως, η οποία αφορά
               
                           α)
                        
                        
                           τον επιλεγέντα τύπο της προκηρύξεως διαγωνισμού
                           ή
                        
                     
                           β)
                        
                        
                           την ορθότητα του καθορισμού της αξίας της συμβάσεως (ευδιάκριτα εσφαλμένος υπολογισμός ή ανεπαρκής διαφάνεια του καθορισμού)
                           και, μετά την ορθώς καθορισθείσα ή ορθώς καθοριστέα αξία της συμβάσεως, θα ήταν δυνατός ο έλεγχος και άλλων, μη αποκλειομένων εκ των προτέρων –εξεταζομένων μεμονωμένα– παραβάσεων της αναθέσεως;
                        
                     
         
               2)
            
            
               Πρέπει ενδεχομένως να τίθενται ειδικές απαιτήσεις για τα περιλαμβανόμενα στην προκήρυξη για τη σύναψη δημοσίας συμβάσεως στοιχεία, που είναι κρίσιμα για τον καθορισμό της αξίας της συμβάσεως, για να μπορεί να συναχθεί γενικός αποκλεισμός της προστασίας που παρέχει το πρωτογενές δίκαιο κατά των παραβάσεων αναθέσεως που αφορούν τον υπολογισμό της αξίας της συμβάσεως, ακόμη και αν η ορθώς εκτιμηθείσα ή εκτιμητέα αξία της συμβάσεως υπερβαίνει την κρίσιμη κατωτάτη αξία;
            
         
      (1)  ΕΕ L 209, σ. 1.